Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13.12.2001
K materiálu č. 7972/2001
K bodu č. 8	
     

S T A N O V I S K O

k návrhu nariadenia vlády SR, ktorým sa ustanovujú podrobnosti o technických požiadavkách a postupoch posudzovania zhody zdravotníckych pomôcok     

I
Návrh nariadenia vlády SR, ktorým sa ustanovujú podrobnosti o technických požiadavkách a postupoch posudzovania zhody zdravotníckych pomôcok predkladá na rokovanie vlády SR na základe Plánu legislatívnych úloh vlády SR na rok 2000 minister zdravotníctva SR. 
II
Účel návrhu  je predovšetkým aproximácia práva v predmetnej oblasti – technické požiadavky na zdravotnícke pomôcky. 
III
Návrh patrí svojou problematikou medzi priority aproximácie práva jednak podľa čl. 70 Európskej dohody o pridružení (ochrana zdravia a života ľudí, zvierat a rastlín, ochrana spotrebiteľa, technické pravidlá a normy) a rovnako medzi prioritné oblasti harmonizácie práva, ktoré  sú obsiahnuté v Bielej knihe – kapitola II „voľný pohyb a bezpečnosť priemyselných výrobkov“. Návrh obsahuje zhodnotenie súladu s právom EÚ/ES formou doložky zlučiteľnosti a tabuľky zhody. 
IV
Dovoľujeme si pripomenúť, že návrh nariadenia je prioritou pre úspešné uzatvorenie Protokolu k Európskej dohode o posudzovaní zhody a akceptácii priemyselných výrobkov (P-ECA) Slovenskou republikou. Predkladaný návrh je zaradený medzi trinásť nariadení, o ktorých sa vedie negociácia s Európskou komisiou. 
V
Keďže spracovateľ návrhu nariadenia zapracoval všetky pripomienky z predchádzajúceho legislatívneho procesu a návrh reflektuje požiadavky naň kladené expertmi Európskej komisie, Sekcia Inštitút pre aproximáciu práva neuplatňuje k nemu žiadne materiálne pripomienky.

Bratislava	10.12.2001	
Vypracoval:	Kamil Šugár
	
Tel.:	57295608

JUDr. Mária Krošlákovágenerálna riaditeľka